

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO SOCIALINĖS PARAMOS CENTRO NUOSTATŲ PATVIRTINIMO**

2023 m. birželio 29 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsniu, Rokiškio rajono savivaldybės taryba n u s p r e n d ž i a:

 1. Patvirtinti Rokiškio socialinės paramos centro nuostatus (pridedama).

 2. Įgalioti Rokiškio savivaldybės socialinės paramos centro direktorę Jolantą Paukštienę pasirašyti Rokiškio socialinės paramos centro nuostatus ir teisės aktų nustatyta tvarka įregistruoti juos Juridinių asmenų registre.

 3. Pripažinti netekusiais galios:

 3.1. Rokiškio rajono savivaldybės tarybos 2005 m. kovo 18 d. sprendimo Nr. TS- 4.40 „Dėl Viešosios įstaigos Jūžintų darbinio užimtumo centro pertvarkymo į biudžetinę įstaigą Rokiškio socialinės paramos centrą ir nuostatų patvirtinimo“ 2 punktą;

 3.2. Rokiškio rajono savivaldybės tarybos 2005 m. gruodžio 16 d. sprendimą Nr. TS-13.186 „Dėl tarnybinio atlyginimo koeficiento nustatymo Rokiškio socialinės paramos centro direktoriui“;

 3.3. Rokiškio rajono savivaldybės tarybos 2006 m. gruodžio 22 d. sprendimą Nr. TS-13.172 „Dėl tarnybinio atlyginimo koeficiento Rokiškio socialinės paramos centro direktorei patvirtinimo“;

 3.4. Rokiškio rajono savivaldybės tarybos 2008 m. balandžio 25 d. sprendimą Nr. TS-4.69 „Dėl Rokiškio socialinės paramos centro nuostatų naujos redakcijos patvirtinimo“ su visais pakeitimais;

 3.5. Rokiškio rajono savivaldybės tarybos 2022 m. kovo 25 d. sprendimą Nr. TS-66 ,,Dėl Rokiškio socialinės paramos centro nuostatų patvirtinimo“.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolanta Paukštienė